Diari Oficial de la Generalitat Valenciana


Sumari del DOGV 3847, del 29-09-2000 (2000/7516)

Rotlle d'apel·lació número 1.112/1999. Cèdula de notificació.
-------------------------------------------------------------

### Dades del document

Número de DOGV
:   3847

Data del DOGV
:   29-09-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/7516


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.112/1999. Cèdula de notificació. [2000/A7516]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que, en virtut del que s'ha acordat mitjançant la resolució del dia d'avui, dictada en el rotlle d'apel·lació número 1.112/1999, procedent del judici verbal 440/1997 del Jutjat de Primera Instància número 1 de Requena, s'ha acordat notificar a l'apel·lat incomparegut en aquesta alçada, que es dirà més avall, la sentència dictada en l'esmentat rotlle, que té l'encapçalament i decisió següents:
  
«Audiència Provincial de València
  
Secció Novena
  
Sentència número 621/2000
  
- President: José Martínez Fernández.
  
- Magistrats:
  
· Gonzalo Caruana Font de Mora
  
· Antonio Pardo Llorens.
  
València, 24 de juliol de 2000
  
La Secció Novena de l'Audiència Provincial de València, sent-ne ponent el magistrat José Martínez Fernández, ha vist aquest rotlle d'apel·lació número 1.112/1999, procedent de les actuacions de judici verbal civil promogudes davant del Jutjat de Primera Instància número 1 de Requena, amb el número 440/1997 entre les parts següents: d'una banda, com a demandats apel·lants, Hermanos Aleixandre, SL, i AGF Unión Fenix, d'una altra, com a demandant apel·lat, que impugna el recurs, Transportes Donderis, SL, com a demandat apel·lat en situació de rebel·lia, el senyor Francisco Aleixandre Jimeno, i com a demandat apel·lat, Zurich, SA, sobre la reclamació d'una quantitat, en virtut del recurs d'apel·lació interposat pels demandats susdits.
  
Decisió
  
Estimem el recurs i amb la revocació de la sentència apel·lada es fan els pronunciaments següents:
  
1. Estimem en part la demanda presentada per Transportes Donderis, SL, condemnant solidàriament el senyor Francisco Aleixandre Jimeno, l'entitat Hermanos Aleixandre, SL, l'asseguradora AGF Unión Fenix, a pagar a l'actor la quantitat de 3.51.000 pessetes, amb els interessos legals, que per a l'asseguradora seran els de l'article 20 de la Llei del Contracte d'Assegurança per a l'asseguradora.
  
2. Estimem en part la demanda d'Hermanos Aleixandre, SL, condemnant el senyor Gonzalo Lucas Ordoño, Transportes Donderis, SL, i l'asseguradora Zurich, a pagar als actors solidàriament la quantitat d'1.119.305 pessetes, amb els interessos, que per a l'asseguradora seran els de l'article 20 de la Llei del Contracte d'Assegurança.
  
3. No fer cap condemna en costes en aquesta alçada.
  
Notifiqueu aquesta resolució que té caràcter de ferma a les parts, i amb el certificat literal d'aquesta i l'ofici corresponent, torneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.»
  
I, perquè el que s'ha acordat es complisca i valga de notificació a la part apel·lada, senyor Francisco Aleixandre Jimeno, amb la prèvia fixació d'aquest edicte al tauler d'anuncis d'aquesta Secció Novena i la seua publicació en el Diari Oficial de la Generalitat Valenciana, el lliure i expedisc.